
Ministru kabineta sēdes protokollēmums

Informatīvais ziņojums "Par Baltijas mazo un vidējo uzņēmumu sākotnējā publiskā piedāvājuma fonda izveidi"

· 1. Pieņemt zināšanai iesniegto informatīvo ziņojumu.
· 2. Atbalstīt Baltijas mazo un vidējo uzņēmumu sākotnējā publiskā piedāvājuma fonda (turpmāk – Fonds) izveidi atbilstoši informatīvajam ziņojumam.  
· 3. Atbalstīt Altum dalību Fonda izveidē līdz 20 miljoniem euro apmērā, Fonda pārvaldnieka atlasē un attiecīgu saistoši līgumu un tam pakārtoto dokumentu noslēgšanu.
· 4. Saskaņā ar likuma “Par budžetu un finanšu vadību” 9.panta deviņpadsmitā daļā noteikto palielināt apropriāciju Ekonomikas ministrijas budžeta programmā 35.00.00 “ Valsts atbalsta programmas” 2023.gadā 6 171 062 euro apmērā resursiem no dotācijas no vispārējiem ieņēmumiem un atbilstoši paredzēt apropriāciju kategorijā “Akcijas un cita līdzdalība pašu kapitālā”, lai veiktu ieguldījumu Altum pamatkapitālā, Fonda darbības nodrošināšanai. 
· 5. Atzīt par aktualitāti zaudējušu Ministru kabineta 2021. gada 24. augusta sēdes protokollēmuma (prot. Nr. 57 36. §) 3.3. apakšpunktā doto uzdevumu un Ministru kabineta sēdes 2022.gada 10.maija  sēdes protokollēmuma (prot. Nr. 26 45. §) 3.punkta doto uzdevumu

